Referat frå samarbeidsutvalmøte på Førde barneskule 17.06.2020

**Til stades: Øyvind Korsøen- FAU-leiar, May Britt Prestegård- avd.leiar og Therese Helland- rektor**

**Innhald:**

* **FAU-leiar informerer om status angåande uteområdet.**

Det skal vere synfaring neste torsdag på uteområdet ved FBSK. FAU-leiar og skulerepresentantar deltek. Her blir det gjennomgang av prioriteringane som er gjort. Teikningane over uteområdet er meir detaljert enn tidlegare.

I FAU-har ein drøfta oppfølging av dei neste byggetrinna. Kommunestyret har bevilga 2,5 mill. til første byggetrinn og det er bevilga spelemidlar. Det er sendt innspel frå FAU og FBSK/Utdanningsforbundet på økonomiplanen, at uteområdet ikkje ligg inne med dei andre byggetrinna. Breva ligg som vedlegg til økonomiplanen.

* **Kartleggingsprøvene- våren 2020 vart gjennomgått.**

Skulen har gjennomført kartleggingsprøvene for 1-4, våren-20. Dei er gjennomførte etter periode med Korona. Resultata vart gjennomgått. Det er jamt over gode resultat. Områda ein må arbeide meir med vil bli følgd opp til hausten.

Vi drøfta perioden med Korona, oppfølging av skulearbeidet frå foreldre og oppfølginga som lærarane har gjort. Det vart mellom anna vist til lærarar som både har drifta Teams og undervist elevar i klasserommet. Ros til alle alle for ein flott innsats! Skulen har tilrettelagt i stor grad for elevar som har trengt undervisning på skulen.

* **Friminutt**

Skulen har hatt gode erfaringar med ulike friminutt for trinna, i perioden med Korona. Elevane fekk meir tilgang til leikeapparata og ballbana, i tillegg til friområda. I eigen-vurderingar har elevane gjeve tilbakemelding på høg trivsel. Desse erfaringane ynskjer vi å ha med oss vidare. FAU har også tidlegare gjeve innspel på at inndelingar av ulike tider for friminutt kan vere bra for elevane. Vi vil difor legge til rette for å ha ulike friminutt frå hausten slik at ikkje alle har friminutt samstundes. Detaljane for korleis dette blir delt inn vil bli klart ved skulestart.

* **Forslag frå kunnskapsministeren om endring av Opplæringslova.**

Ein vurderer å fjerne utval og råd, som foreldreutval og elevråd. Det vil bli sendt ei høyringsuttale frå FAU med frist 1. juli. Skulen vil også sende ei uttale. Vi drøfta at eit direkte samarbeid mellom foreldre og skule, og engasjement i elevrådet er viktig for at vi skal ha ei god skuleutvikling.

Ref. Th. Helland, 18.06.2020